बे जाथाया जादों चिरां जिल्लानि दालिगाव थानानि सिंअव गोगलैनाय साथिफुर आव। जाथाय आ सोरां आव फैनाया जादों जेब्ला जिनाहारि खालामनायनि सावगारिफोरखौ जानबुं आव नुनानै फिसाला देरसिनना दालिगाव थाना आव FIR होयो।बे जाथायखौ लोबबा लाखिनानै धालिगाव पुलिस थानायाव POSCO Act नि सिंआव मोनसे खेस रेजिसथार खालामनाय जागोन।बेनि उनाव दायनिगिरि मुस्रि हाखिम उददिन(35) खौ बासुगाव थानानि सिंङाव गोगलैनाय चिरां आरो क’क्राझार सिमना ओनसोलनिफ्राय मोननानै ऐरेसत खालामनो हायो आरो दालिगाव थानायाव लाबोनाय जायो।बे जाथायनि सायावनो चिरांनि DSP मुस्रि फ्रथाब दासा फोरमायोदि जों मोनसे खौरां मोनदों मोन दि सासे मानसिया गावनि उनदै फिसाजोखौ जिनाहारि खालामनाय, लोगो-लोगोनो जों मोनसे हानजा खालामना साथिफुर ओनसोलाव नायगिदिं हैदोंमोन, नाथाय दायनिगिरि आ खारनायलाय चिरांनि सिमना ओनसोल बासुगाव थानायाव गोगलैनाय जायगानिफ्राय हमना मोनना मोननो हायो आरो जों दा बेनि सायाव गोख्रों आयेननि राहा लानाय जासिनो।